cyanic-selkie/wikianc huggingface dataset:
கோலியாத் சிலந்தி
உடல் அமைப்பு
கோலியாத் சிலந்தி 28 செ.மீ. (11 அங்குலம்) கால் நீட்ட இடைவெளியினைப் பெற்றுள்ளன. இதன் உடல் நீளம் 11.9 செ.மீ. (4.7 அங்குலம்) ஆகும். உடல் எடை 175 கிராம் (6.2 அவுன்ஸ்) வரை இருக்கும். பெரும்பாலான துராண்ட்டுலா இன சிலந்திகளில் முதல் இணைக்கால்களில் இருக்கும் முன்காற் நீட்சிகள் கோலியாத் சிலந்திகளில் காணப்படுவதில்லை. இவை பெரும்பாலும் பழுப்பு முதல் வெளிர் பழுப்பு வரை மற்றும் தங்க நிறத்தில் இருக்கும்
பாதுகாப்பு
கோலியாத் பறவை உண்ணும் சிலந்திகள் அச்சுறுத்தப்படும் போது, தங்களின் வயிற்றின் பின்னங்காலினை தேய்த்து தன் பழுப்பு நிற முடிகளை உதிர்த்து தோலில் கடுமையான எரிச்சலை உண்டுசெய்கின்றன. இந்த எரிச்சலை உண்டாக்கும் முடிகள் மனிதர்களுக்குத் தீங்கு விளைவிக்கக் கூடியது. இந்த கோலியாத் பறவை உண்ணும் சிலந்திதான் துராண்ட்டுலா இனங்களில் அதிக தீமை விளைவிக்கக் கூடியதாகும். அனைத்து துரண்டுலா இன சிலந்திகளைப் போல, கோலியாத் பறவை உண்ணும் சிலந்தி ஒரு மனித தோலினை உடைப்பதற்கு போதுமான விடப் பைகளையும் முட்களையும் (1.9-3.8 செமீ அல்லது 0.75-1.50 உள்ள) கொண்டுள்ளன. இவை தங்களை அச்சுறுத்தும் போது விடப் பற்களினால் தாக்கத் தெரிந்து வைத்து இருக்கின்றன. ஆனால் இந்த சிலந்திகளின் விடம் குளவியின் விடத்திற்குச் சமமானது ஆகும். இந்த வகை சிலந்திகள் பொதுவாக மனிதர்களைத் தற்காப்பிற்காக மட்டுமே கடிக்கிறது. இவை பெரும்பாலும் ("உலர்ந்த கடி" என்று அழைக்கப்படுகின்றன) மோசமான விளைவை ஏற்படுத்தாது.
உணவுமுறை
கோலியாத் பறவை உண்ணும் சிலந்தி என்ற பெயரை இச்சிலந்தி கொண்டிருந்தாலும் இந்த சிலந்திகள் பறவைகளை இவை முதன்மை உணவாக உண்ணுபதில்லை. மாறாகக் காட்டுப்பகுதியில் காணப்படும் மண்புழுக்கள் மற்றும் சிறிய தேரைகள் போன்றவை இதன் முதன்மையாக உணவாக உள்ளது. இவற்றின் அளவு மற்றும் சந்தர்ப்பவாத வேட்டையாடும் நடத்தை காரணமாக இந்த இனங்கள் பல்வேறு வகையான பூச்சிகள் மற்றும் நிலத்தில் வாழும் சில முதுகெலும்பு உயிரிகளை உண்ணுகின்றன. பொதுவாக இந்த கோலியாத் சிலந்தி, எலி, தவளை, தேரை, பல்லி மற்றும் பாம்பு முதலியவற்றினை உணவாக உட்கொள்கின்றன.
உணவாக
கோலியாத் சிலந்தியானது உணவாக உண்ணக்கூடிய சிலந்தி ஆகும். இச்சிலந்தியினை வடகிழக்கு தென் அமெரிக்காவில் உள்ள உள்ளூர் உணவு வகைகளின் ஒரு பகுதியாகும். இதன் உரோம முடிகளை வாழை இலைகளில் வறுத்து உணவுத் தயாரிக்கப்படுகிறது. இச்சிலந்தியின் சுவை "இறால்" போன்றது என்று விவரிக்கப்படுகிறது.
மேற்கோள்
பகுப்பு:சிலந்திகள்
அஜ்மீர் வல்லுறவு வழக்கு
1992 ஆம் ஆண்டில், "அஜ்மீர் தொடர் குழு பாலியல் வல்லுறவு மற்றும் மிரட்டுதல் வழக்கு (Ajmer Serial Gang Rape & Blackmailing Case) இந்தியாவின் கட்டாய பாலியல் வல்லுறவு வழக்குகளில் ஒன்றாகும். ராஜஸ்தான் மாநிலத்தில் உள்ள அஜ்மீரில் இந்த சம்பவங்கள் நடந்தன. இந்த பாலியல் வழக்குகளில் நூற்றுக்கணக்கான இளம் பெண்கள், சில கல்லூரி மாணவர்களாகவும் இன்னும் சிலர் பள்ளிகளில் பயில்பவராகவும் இருந்தனர். உள்ளூர் நாளிதழான நவ்ஜோதி சில நிர்வாணப் படங்களையும், உள்ளூர் பள்ளி மாணவர்களை மிரட்டுதல் செய்வதைப் பற்றிய செய்தியினையும்  வெளியிட்ட பிறகு இந்த வல்லுறவு வழக்கு பரவலான கவனத்தினைப் பெற்றது .
முக்கிய குற்றவாளியான பரூக் சிஷ்டி, அஜ்மீர் இந்திய இளைஞர் காங்கிரஸின் தலைவராக இருந்தவர் ஆவார். இவர் அஜ்மீர் ஷெர்ஃப் தர்காவின் காதிம்களைச் சேர்ந்தவர் என்பதால், அரசியல் அழுத்தம் ஏற்பட்டதால் காவல்துறையால் இந்த வழக்கின் விசாரணை நிறுத்தப்பட்டது. இறுதியில், 18 தொடர் குற்றவாளிகளும் நீதிமன்றத்தில் குற்றம் சாட்டப்பட்டனர். எட்டு பேர் ஆயுள் தண்டனை பெற்றனர், அவர்களில் 4 பேர் 2001 இல் விடுவிக்கப்பட்டனர்.
"குற்றம் சாட்டப்பட்டவர்கள் சமூக ரீதியாகவும், நிதி ரீதியாகவும் செல்வாக்குள்ள நிலையில் இருந்தனர். எனவே சிறுமிகள் தானாக முன்வந்து அவர்களுக்கு எதிராக சாட்சியம் அளிப்பது என்பதி சிக்கல் இருந்தது என்று ஓய்வு பெற்ற ராஜஸ்தான் காவல் துறை தலைமை இயக்குனர் ஒமேந்திர பரத்வாஜ் கூறினார், பின்னர் அவர் அஜ்மீர் துணை காவல் அதிகாரியாக இவர் நியமிக்கப்பட்டார்,
சம்பவம்
உள்ளூர் செல்வாக்குள்ள ஆண்களின் ஒரு குறிப்பிட்ட குழு இளம் பெண்களை குறிவைத்து தொடர் பாலியல் வல்லுறவு மற்றும் மிரட்டுதலில் ஈடுபட்டது. முதலில், ஃபாரூக் சிஸ்டி என்பவர் அஜ்மீரில் உள்ள சோபியா மேல்நிலைப் பள்ளியில் பயிலும் ஒரு மாணவியின் புகைப்படத்தினை வைத்து மிரட்டியுள்ளார். பின்னர் குற்றம் சாட்டப்பட்டவர் அந்த பெண்ணை அவரது வகுப்பு தோழர்கள் மற்றும் நண்பர்களுக்கு அறிமுகம் செய்யும்படி மிரட்டினார். இறுதியில், மற்ற சிறுமிகள் பாலியல் வல்லுறவு செய்யப்பட்டுள்ளார்கள், மேலும் அவர்களை ஒரு பண்ணை வீட்டில் வைத்து ஆபாசமாக புகைப்படம் எடுத்துள்ளார்கள். பல உறை இது போன்ற செயல்களில் இவர்கள் ஈடுபட்டுள்ளனர். பல சிறுமிகளை இவர்கள் பாலியல் வல்லுறவில் ஈடுபடச் செய்துள்ளனர். பாதிக்கப்பட்டவர்கள் வெளியில் சொல்வதனை சமாதானம் செய்யும் நோக்கில் இந்த புகைப்படங்க எடுக்கப்பட்டுள்ளன.
விசாரணை
நவஜோதியின் ஆசிரியர், தீன்பந்து சவுத்ரி, இந்த வழக்கு பரவலாக கவனம் பெறுவதற்கு ஒரு வருடத்திற்கு முன்பே உள்ளூர் சட்ட அமலாக்க அதிகாரிகளுக்கு இந்த வழக்கு பற்றி தெரியும் என்று ஒப்புக் கொண்டார், ஆனால் அவர்கள் உள்ளூர் அரசியல்வாதிகளின் தலையீட்டினால் இந்த வழக்கில் நடவடிக்கை எடுக்கவில்லை எனக் கூறினார்.
கடைசியாக, குற்றம் சாட்டப்பட்ட எட்டு பேர் மீது போலீசார் முதல் தகவல் அறிக்கையினை பதிவு செய்தனர். மேலதிக விசாரணைகளில் 18 பேர் மீது குற்றம் சாட்டப்பட்டது மற்றும் பல நாட்கள் அந்த நகரத்தில் பதற்றம் நிலவியது.
மக்கள் வீதிகளில் இறங்கி ஆர்ப்பாட்டம் செய்தனர், வகுப்புவாத பதற்றமும் அதிகரித்தது. மூன்று நாள் கடை அடைப்பில் ஈடுபட்டனர், பரவலான சுரண்டல் மற்றும் மிரட்டல் பற்றிய அடுத்தடுத்த செய்திகள் வரத் தொடங்கின. ஓய்வுபெற்ற ராஜஸ்தான் காவல் துறை தலைமை இயக்குனர் ஒமேந்திர பரத்வாஜ், அந்த நேரத்தில் அஜ்மீரில் காவல் துறை அதிகாரியாக  இருந்தார், குற்றம்சாட்டப்பட்டவர்களின் சமூக மற்றும் நிதி பிரபுத்துவம் ஆகியன பாதிக்கப்பட்ட பல நபர்களை சாட்சியம் அளிக்க  வரவிடாமல் அவர் தடுத்ததாக கூறினார்.
சான்றுகள்
பகுப்பு:இந்தியாவில் ஊழல் பகுப்பு:இந்தியாவில் பெண்களுக்கெதிரான வன்முறைகள்
அகத்தியமலை உயிரிக்கோளம்
அகத்தியமலை உயிரிக்கோளம்அல்லது அகத்தியமலை உயிர்க்கோளக் காப்பகம் (ஆங்கிலம்:ABR = Agasthyamala Biosphere Reserve) 2001 ஆண்டு, 3500.36 km2 பரப்பளவு கொண்டு அறிவிக்கப்பட்டது. ஆனால், இது யுனெஸ்கோவின் மனிதனும், உயிரிக்கோளமும் திட்டம் என்பதில் அறிவிக்கப்பட முன்மொழியப்பட்டுள்ளது. மேலும் இது உலகப் பாரம்பரியக் களம் என்பதிலும் அறிவிக்கப்பட, முன்மொழியப்பட்டுள்ளது. இப்பகுதியில் மேற்குத் தொடர்ச்சி மலைத்தொடர், அகத்தியமலை அமைந்துள்ளமை குறிப்பிடத் தக்கதாகும்.
ஐ.நாவின் கலாச்சார அமைப்பான யுனெஸ்கோவின் உறுப்பினர்கள் கூட்டம், பெரு நாட்டின் தலைநகர் லிமாவில் கடந்த மார்ச் மாதம் 21-ம் தேதி, 2016 ஆண்டு நடைபெற்றது. இதில் உலக உயிர்க்கோள இருப்பிடங்களின் பட்டியலில் புதிதாக 20 இடங்களை தேர்ந்தெடுக்கப்பட்டது. இதில் தமிழகம் மற்றும் கேரளாவில் பரந்து விரிந்துள்ள அகத்திய மலையும் இடம்பெற்றது. அகத்திய மலை உலக உயிர்க்கோள் காப்பகமாக யுனஸ்கோவால் அறிவிக்கப்பட்டது.
இந்தியாவில் உள்ள நீலகிரி, மன்னார் வளைகுடா, சுந்தரவன காடுகள், நிகோபார் உள்ளிட்டவை யுனெஸ்கோவின் உயிர்க்கோள இருப்பிடங்களின் பட்டியலில் ஏற்கெனவே இடம்பிடித்துள்ளது குறிப்பிடத்தக்கது.
அமைவிடம்
இப்பகுதி புவியியல் வரைபட அடிப்படையில், 8° 8' முதல் 9° 10' அளவுள்ள வட நிலகுறுக்கோட்டிற்கும்,  76° 52' முதல் 77° 34' அளவுள்ள கிழக்கு நிலநெடுங்கோட்டிற்கும் இடையே அமைந்துள்ளது. இதன் நடுஇருப்பிடமானது 8.65°N, 77.21667°W ஆகும். அரசியல் வரைபட அடிப்படையில், இப்பகுதி மேற்குத் தொடர்ச்சி மலைத்தொடரின் தெற்குப்பகுதியில், தமிழ்நாடு, கேரளம் ஆகிய இரு இந்திய மாநிலங்களின் எல்லைகளுக்குள் அமைந்துள்ளது. குறிப்பாக தமிழ்நாட்டில் கன்னியாகுமரி, திருநெல்வேலி மாவட்ட எல்லைகளையும், கேரளத்தில் கொல்லம், திருவனந்தபுரம், பத்தனம்திட்டா மாவட்ட எல்லைகளையும் கொண்டதாகப் பரவி அமைந்துள்ளது.
அகத்திய மலையில், 1,600 மீட்டர் முதல் 5,200 மீட்டர் உயரம் கொண்ட 26 சிகரங்கள் உள்ளன, தாமிரபரணி ஆறு, கரமனை ஆறு மற்றும் நெய்யார் ஆறு போன்றவை இந்த மலையிலிருந்து உற்பத்தியாகின்றன. இங்கு உலகின் மிகத் தொன்மையான ’கண்ணிக்காரன்’ என்ற பழங்குடியினத்தவர்கள் 3,000 பேர் வாழ்ந்து வருகின்றனர், மேலும், 2,000க்கும் மேற்பட்ட மருத்துவ குணம் கொண்ட தாவரங்களும், பல அரிதான காட்டு விலங்குகளின் வாழ்விடமாகவும் அகத்திய மலை இருப்பது குறிப்பிடத்தக்கது.
தாவரங்கள்
முட்புதர்க்காடு, ஈர இலையுதிர்க்காடு, பகுதி பசுமைமாறா காடுகளை உள்ளடக்கிய காப்பகத்தில் பல்லுயிர் வளம்மிகுந்து காணப்படுகிறது. அகத்திய கூடத்தை சுற்றியுள்ள இக்காப்பகத்தில் 35க்கும் மேற்பட்ட அழியும் தருவாயில் உள்ள தாவரங்கள் காணப்படுகின்றன. இதுவரை 2000 தாவர வகைகள் கண்டறியப்பட்டுள்ளன. இவ்விடத்திற்கே உரித்தான 100 வகைகளும், அரியனவான 50 வகைகளுடன் 30 புதிய தாவர வகைகள் கண்டறியப்பட்டுள்ளன. ஆடு திண்ணாபாலை, முடக்கற்றான், செங்காந்தள், பாம்புகளா போன்ற மூலிகைகள் காணப்படுகின்றன.
விலங்குகள்
புலி, சிங்கவால் குரங்கு, மலைமொங்கான் மற்றும் தேவாங்கு போன்ற விலங்குகள் இக்காப்பகத்தில் காணப்படுகின்றன.
சிறப்புகள்
இப்பகுதியில் நெய்யார் உயிரினவளச் சரணாலயம், பெப்பாறை உயிரினவளச் சரணாலயம் ,செந்தூர்னா உயிரினவளச் சரணாலயம் அச்சன்கோயில் சுற்றுலாவிடம் தென்மலை(வனச்சுற்றுலா), கோனி (யானைப் புகலிடம்) புனலூர், அகத்தியவனம் போன்ற கேரள பகுதிகளும், தமிழகத்தின் முண்டந்துறை புலிகள் சரணாலயம் பகுதியும் இதில் அடங்குகின்றன.
மேற்கோள்கள்
பகுப்பு:இந்திய தேசியப் பூங்காக்கள் பகுப்பு:இந்தியாவின் உயிர்க்கோளக் காப்பகம் பகுப்பு:தமிழ்நாட்டு உயிர்க்கோளக் காப்பகம் பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள் பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள் பகுப்பு:கொல்லம் மாவட்டத்திலுள்ள சுற்றுலாத் தலங்கள் பகுப்பு:பத்தனம்திட்டா மாவட்டத்திலுள்ள சுற்றுலாத் தலங்கள்
உலூனா 25
வரலாறு.
1998ஆம் ஆண்டுக்குள் இரண்டு விண்கல வடிவமைப்புகள் குறித்து மதிப்பீடு செய்து, தற்போது லூனா 25 என்று அழைக்கப்படும் பிறப்புநிலைத் திட்டங்கள் 1990களின் பிற்பகுதியில் தொடங்கின. இந்தத் திட்டத்தை புதுப்பித்து முடிக்க முயற்சிகள் 2000 கள் முழுவதும் தொடர்ந்தன. மேலும் JAXA இன் இப்போது நீக்கப்பட்ட நிலா - A சுற்றுக்கலத்துடன் இணைத்து மேற்கொள்ளவிருந்த பன்னாட்டு ஒத்துழைப்பு முயற்சி கைவிடப்பட்டதால் நிறுத்தப்பட்டன, மேலும் இந்திய விண்வெளி ஆராய்ச்சி நிறுவனத்துடன் (இஸ்ரோ) மற்றொரு கூட்டுறவு நிலாப் பயணத்தின் அழுத்தம் ( உருசிய ஈடுபாடு இல்லாமல் தொடர்ந்தது). இதனால், இந்தியா தன் தரையிறங்கியைத் தானே வடிவமைத்துக் கொள்ள நேர்ந்தது
2010 களின் தாமதங்கள் முதலில் 2011 இல் போபோசு - கிரண்டின் தோல்வியால் கொண்டுவரப்பட்ட குறிப்பிடத்தக்க மறுசீரமைப்புத் தாமதத்திலிருந்து ஏற்பட்டது. புதிய் லூனா 25 வடிவமைப்பு உருவாக்க நேர்ந்த சூழல் இதுதான். வானிலைச் செயற்கைக்கோள் எலக்ட்ரோ - எல் எண் 2 அமைப்பும் ஸ்பெக்டர் - ஆர்ஜி ஆய்வகமும், தரையிறங்கும் தளமான உருசிய விண்கல டெவலப்பர் என். பி. ஓ இலாவோச்கின் மீது வளநிலை அழுத்தங்களை வைத்ததாலும் தரையிறங்கியின் பணிகள் தாமதமாகின.
2017 அளவில் விண்கலத்திற்கான செலுத்த அமைப்பு உருவாக்கப்பட்டு,  பூட்டும் அறையில் கோர்ப்பில்  இருந்தது.
தரையிறங்க கருதியுள்ள இடம், பொகுலாவ்சுகி குழிப்பள்ளத்துக்கு வடக்கில்   ஆகிய ஆயத் தொலைவுகளில் உள்ளது; மாற்றுப் பின்னணியக் களங்கள் மஞ்சினி குழிப்பள்ளத்துக்கு தென்மேற்கில்   ஆகிய ஆயத் தொலைவுகளிலும்  பென்ட் லாந்து A குழிப்பள்ளத்துக்குத் தெற்கில்  ஆகிய ஆயத் தொலைவுகளிலும்  உள்ளன.
நிலாத் தரைப்பரப்பில் தரையிறங்கியின் எதிர்பார்ப்பு திட்டக் காலம் குறைந்தது ஒரு புவியாண்டாகும்.
திட்டம்
இந்தத் திட்டத்துடனான, தொடக்கப் பணித் திட்டத்தில் ஒரு தரையிறங்கியும் ஒரு சுற்றுகலனும் இருந்தன. சுற்றுகலன் மொத்தல் ஊடுருவிகளையும் உள்ளடக்கியிருந்தது. அதன் தற்போதைய வடிவத்தில், உலூனா 25 என்பது தரையிறங்கும் தொழில்நுட்பத்தை நிறுவும் முதன்மை நோக்கத்துடன் ஒரு தரையிறங்கியை மட்டுமே கொண்டுள்ளது. இந்தப் பணி 30 கிலோ (66 பவுண்டு) எடையுள்ள அறிவியல் கருவிகளை கொண்டு செல்லும். இதில் மண் பதக்கூறுகள் எடுக்க உதவும் துளையீட்டு வன்பொருளுக்கான  எந்திரன்கையும் அடங்கும்.
ஏவுதலும் விண்கலக் கட்டுபாடும்
இந்த ஏவுதல் திட்டமிட்டபடி, 2023 ஆகத்து 10 அன்று வோசுத்தோச்சினி விண்வெளித் தளத்தில் இருந்து பிரிகாத் மேல் கட்டத்துடன் சோயுசு - 2.1 பி  ஏவூர்தி வழியாகத்  ஏவப்பட்டுள்ளது. ஆகத்து 16 அன்று திய்யமிட்டபடி, ஆய்கலம் நிலாமைய வட்டணையில் நுழைந்தது. தரையிரங்கும் நாள் திட்டமிட்டபடி  ஆகத்து 21 ஆகக் கூறப்பட்டது.
உரோசுகோசுமோசு ஆகத்து 19 அன்று "தரையிறங்கியின் இயல்புக்கு மாறான சூழ்நிலைமையால்", "முந்து இறங்கல்" வட்டணைக்குச் செலுத்தும் சிறிய பொறியின் எரியூட்டல் கட்டளை பொய்த்தது என அறிவித்தது.
அறிவியல் கருவிகள்
சுவீடனின் லினா - எக்ஸ்எஸ்ஏஎன்என்எஃப் என்ற சரக்குப் பெட்டகம் லூனா 25 என்எப் உடன் பறக்கவிருந்தது, ஆனால் ஏவுதளத் தேதி தாமதமானதால், சுவீடனை இந்த திட்டத்தை நீக்கிட வைத்தது. அதற்கு பதிலாக லினா - எக்ஸ்எஸ்ஏஎன் 2019 இல் சாங் இ- 4 கலத்தில் இணைந்தது.
எசாவின்(ESA) பிளாட் - டி வழிசெலுத்தல், செயல்விளக்க ஒளிப்படக் கருவி. முதலில் இந்தப் பணியில் பறக்க திட்டமிடப்பட்டது, ஆனால் ஏற்கனவே ஒரு வணிகப் பணி வழங்குநரிடமிருந்து வாங்கப்பட்டு , 2022 ஆம் ஆண்டு உக்ரேனில் உருசியப் படையெடுப்பு,   உருசியா மீதான ருளாதாரத் தடைகள் காரணமாக தொடர்ச்சியான பன்னாட்டு ஒத்துழைப்பின்மையால் தங்கள் பணியில் எசாவின்  பறக்கும் கருவி  கல்த்தில் இணைக்கப்படவில்லை.
வெளி இணைப்புகள்
பகுப்பு:நிலாவுக்கான பயணத் திட்டங்கள் பகுப்பு:விண்வெளித் திட்டங்கள் பகுப்பு:உருசியா பகுப்பு:லூனா திட்டம்
மேலையூர் ராஜநாராயணபெருமாள் கோயில்
மேலையூர் ராஜநாராயணபெருமாள் கோயில் தமிழ்நாட்டில் நாகபட்டினம் மாவட்டம், மேலையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ராஜநாராயண பெருமாள், ராஜநாயகி அம்பாள் சன்னதிகளும், ஆஞ்சநேயர், கருடன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி, அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மலேசிய தேசிய கட்சி
மலேசிய தேசிய கட்சி (மலாய்: Parti Bangsa Malaysia; (PBM) ஆங்கிலம்: மலேசிய தேசிய கட்சி; சீனம்: 全民党) என்பது மலேசியாவில் பதிவு செய்யப்பட்ட மத்திய-வலதுசாரி அரசியல் கட்சி. சரவாக் தொழிலாளர் கட்சி (Sarawak Workers Party) என நிறுவப்பட்ட இந்தக் கட்சி, நவம்பர் 2021-இல் மலேசிய தேசிய கட்சி என பெயர் மாற்றம் கண்டது.
மலேசியாவின் 15வது பொதுத் தேர்தலுக்குப் பிறகு இந்தக் கட்சி ஒரே ஒரு நாடாளுமன்ற உறுப்பினரால் மலேசிய நாடாளுமன்றத்தில் பிரதிநிதிக்கப்படுகிறது.
வரலாறு
தொடக்க காலத்தில், சரவாக் மாநிலத்தில் சரவாக் தொழிலாளர் கட்சி (Parti Pekerja Sarawak) (SWP) எனும் ஒரு கட்சி இருந்தது. இந்தக் கட்சி 2012-இல் உருவாக்கப்பட்டது. இந்தக் கட்சி சரவாக் மக்கள் கட்சியில் (மலாய்: (Parti Rakyat Sarawak) (PRS); ஆங்கிலம்: (Sarawak Peoples' Party) இருந்து பிளவுபட்ட கட்சியாகும்.
சரவாக் மக்கள் கட்சியில் அதிருப்தி அடைந்த தலைவர் சிங் சி உவா (Sng Chee Hua) என்பவரால் மலேசிய தேசிய கட்சி எனும் ஒரு புதிய கட்சி உருவாக்கப்பட்டது. முதலில் அந்தக் கட்சி ’சபா மக்கள் முன்னணி’ (Sabah People's Front) என்று அழைக்கப்பட்டது. பாரிசான் நேசனல் கூட்டணியின் நட்புக் கட்சியாக இருந்தது.
பின்னர் 2013-இல் சரவாக் தொழிலாளர் கட்சியின் தலைவர் பதவி லாரி வேய் சியென் (Larry Sng Wei Shien) என்பவரிடம் ஒப்படைக்கப்பட்டது. இவரை பாரிசான் நேசனல் கூட்டணி ஏற்றுக் கொள்ளவில்லை.
மேலும் பார்க்க
பகுப்பு:மலேசிய அரசியல் கட்சிகள்
தன்யா இரவிச்சந்திரன்
thumb|தன்யா இரவிச்சந்திரன் தன்யா இரவிச்சந்திரன் (Tanya Ravichandran) (இயற்பெயர் அபிராமி ஸ்ரீராம்) என்பவர் ஒரு இந்திய தமிழ்த் திரைப்படத்துறையில் பணிபுரியும் நடிகை ஆவார். இவர் சென்னையில் 1996 ஆம் ஆண்டு சூன் 26 ஆம் நாள் பிறந்தார். இவர் பலே வெள்ளையத்தேவா (2016), பிருந்தாவனம் (2017) மற்றும் கருப்பன் (2017)  திரைப்படங்களில் நடித்தமைக்காக அறியப்பட்டவர். இவர் திரைப்படங்களில் அறிமுகமாவதற்கு முன்னதாக சூப்பர் சரவணா ஸ்டோர்ஸின் விளம்பரப்படத்தில் நடிகை சிநேகாவுடன் இணைந்து நடித்துள்ளார்.
தொழில் வாழ்க்கை
இவர் நடிகர் ரவிச்சந்திரனின் பேத்தி ஆவார். தன்யாவிற்கு இளம் வயதில் இருந்து  அவரது தாத்தாவின் வேலையைப் பார்த்ததால் நடிப்புத் துறையில் ஆர்வம் அதிகம். அவரது தாயார், லாவண்யா ஸ்ரீராம் ஒரு நாட்டியக் கலைஞராவார். இதனால்  தான்யா மற்றும் அவரது சகோதரி அபராஜிதா ஆகிய இருவரையும் பரதநாட்டியம் கற்றுக்கொடுத்தார். சகோதரிகள் இருவரும்  சென்னையில் தங்களின் பதின் வயதுகளின் போது பல மேடைகளில் தங்கள் பரதநாட்டியத்தை அரங்கேற்றியுள்ளனர். இவர் திரைப்படத் துறையில், நுழைவதற்கு முன்னதாக இளங்கலை வணிகவியல் பட்டத்தை சென்னையில் உள்ள எம். ஓ. பி. வைஷ்ணவா பெண்கள் கல்லூரியிலும் அதைத் தொடர்ந்து மெட்ராஸ் ஸ்கூல் ஆப் சோசியல் ஒர்க்ஸ் கல்லுாரியில் முதுகலை வணிகவியல் பட்டத்தையும் பெற்றார். 2016 ஆம் ஆண்டின் ஆரம்பத்தில், தான்யா முதலில் இயக்குநர் மிஷ்கின் இயக்கத்தில் நடிப்பதற்காக தேர்வு செய்யப்பட்டார். இத்திரைப்படத்தில் சக அறிமுக நடிகர் மைத்ரேயனுடன் முன்னணி கதாபாத்திரத்தில் நடிக்க இருந்தார். மிஷ்கின் அவரது இயற்பெயரான அபிராமியை தனது தொழில் வாழ்க்கைக்காக தன்யா என மாற்றுமாறு கோரினார். அதற்கு அவர் ஒப்புக் கொண்டார். தள்ளிப்போடப்பட்ட அத்திரைப்படம்,  தற்போது  துப்பறிவாளன் என்ற பெயரில் முடிவுற்றுள்ளது. மிஷ்கினால் தன்யா நடிக்க ஒப்பந்தம் செய்யப்பட்டுள்ளார் என்பதைக் கேள்விப்பட்ட இயக்குனர் ராதா மோகன் தன்யாவை திரைச் சோதனைகளுக்குப் பிறகு பிருந்தாவனம் என்ற திரைப்படத்தில் நடிக்க ஒப்பந்தம் செய்தார். எனினும், தான்யாவிற்கு திரைக்கு வந்த முதல் வெளியீடு பலே வெள்ளையத்தேவா (2016) என்ற கிராமியப் பின்ணனியிலான நகைச்சுவைத் திரைப்படமாகும். இத்திரைப்படத்தில் இவர் சசிக்குமாருடன் இணைந்து நடித்துள்ளார். இத்திரைப்படத்திற்கான வாய்ப்பு பிருந்தாவனம் படத்திற்கான விளம்பர ஒளிப்படங்களின் வாயிலாக அவருக்கு கிடைத்தது என்பது குறிப்பிடத்தக்கது. படம் வெளிவந்த பிறகு வந்த விமர்சனங்களில் தன்யாவிற்கு செய்வதற்கு ஏதுமில்லை என்ற பாணியில் எழுதப்பட்டிருந்தது.
நகைச்சுவைக்கு முக்கியத்துவம் அளித்த அவரது அடுத்த படமான பிருந்தாவனம் மே 2017 இல் வெளிவந்தபோது நேர்மறையான விமர்சனங்கள் வந்தன. உதகமண்டலத்தின் பின்னணியில் செவிட்டு ஊமையான கண்ணன் (அருள்நிதி) என்ற கதாபாத்திரம் மற்றும் அங்கு ஒரு திரைப்படத்தில் நடித்துக் கொண்டிருக்கும் நடிகர் விவேக்  ஆகியோருக்கான நட்பையும், சந்தியாவின் (தான்யா) காதலையும் சுற்றி நகர்கிறது கதை. இத்திரைப்படத்தில் தான்யாவின் நடிப்பை தி இந்து, ஹிந்துஸ்தான் டைம்ஸ், தி நியூ இந்தியன் எக்சுபிரசு போன்ற பல பத்திரிக்கைகளும் பாராட்டியுள்ளன. தன்யா பிறகு விஜய் சேதுபதி மற்றும் பாபி சிம்ஹா ஆகியோருடன் கருப்பன் என்ற திரைப்படத்திலும் நடித்துள்ளார். தன்யாவிற்கு மெல்லிசைப்பாடல்கள் கேட்பது பிடிக்கும் எனவும், நடிகர்கள் விஜய், கமல்ஹாசன் ஆகியோரைப் பிடிக்கும் எனவும், விருப்பமான திரைப்படம் “துள்ளாத மனமும் துள்ளும்” எனவும் பேட்டிகளில் தெரிவித்துள்ளார்.
மேற்கோள்கள்
பகுப்பு:1996 பிறப்புகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள்
கள்ளக்குறிச்சி
கள்ளக்குறிச்சி (Kallakurichi) இந்தியாவின், தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் இருக்கும் ஒர் தேர்வுநிலை நகராட்சி ஆகும். இதுவே கள்ளக்குறிச்சி மாவட்டத்தின் தலைநகராகவும் விளங்குகிறது.
மக்கள் வகைப்பாடு
2011 ஆம் ஆண்டு மக்கள் தொகை கணக்கெடுப்பின்படி 21 நகராட்சி மன்ற உறுப்பினர்களையும், 12,801 குடும்பங்களையும் கொண்ட இந்நகரத்தின் மக்கள்தொகை 52,507 ஆகும். இந்நகரத்தின் எழுத்தறிவு 86.17% மற்றும் பாலின விகிதம் 1000 ஆண்களுக்கு 984 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5541 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 902 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே மற்றும்ஆகவுள்ளனர்.
2011 ஆம் ஆண்டு மதவாரியான கணக்கெடுப்பின்படி, கள்ளக்குறிச்சியில் இந்துக்கள் 83.87%, முஸ்லிம்கள் 13.4%, கிறிஸ்தவர்கள் 1.72%, சீக்கியர்கள் 0.04%, பௌத்தர்கள் 0.02%, சைனர்கள் 0.17%, 0.71% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.08% பேர்களும் உள்ளனர்.
முக்கிய சுற்றுலாத் தலங்கள்
thumb|பேருந்து நிலையத்தின் முக்கிய சாலை
கோமுகி அணை, மணிமுக்தா அணை, சின்னதிருப்பதி கோவில், தென்பொன்பரப்பி சிவன் கோவில், ஆஞ்சநேயர் கோவில், கல்வராயன் மலை, மேகம் நீர்வீழ்ச்சி, பெரியார் நீர்வீழ்ச்சி,கவியம் நீர்வீழ்ச்சி, தியாகதுருகம் மலை மற்றும் பழமைவாய்ந்த பீரங்கி குண்டுகள், எஸ். ஒகையூர் பெரிய ஏரி மற்றும் ஒகையூர் பழமைவாய்ந்த சிவன் கோவில், சித்தலூர் பெரியாயி கோவில்.
நகராட்சி நிர்வாகம் மற்றும் அரசியல்
கள்ளக்குறிச்சி நகராட்சியானது கள்ளக்குறிச்சி சட்டமன்றத் தொகுதிக்கும் மற்றும் கள்ளக்குறிச்சி மக்களவைத் தொகுதிக்கு உட்பட்டதாகும்.
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தை (திமுக) சேர்ந்த கவுதம சிகாமணி வென்றார்.
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை அண்ணா திராவிட முன்னேற்றக் கழகத்தை (அதிமுக) சேர்ந்த மா. செந்தில்குமார் வென்றார்.
வெளியிணைப்புக்கள்
பகுப்பு:முதல் நிலை நகராட்சிகள் பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
சண்டி தேவி கோயில், அரித்துவார்
சண்டி தேவி கோயில் (Chandi Devi Temple) என்பது இந்தியாவின் உத்தராகண்டம் மாநிலத்திலுள்ள புனித நகரமான அரித்துவாரில் சண்டி தேவிக்காக அர்ப்பணிக்கப்பட்ட ஓர் இந்து ஆலயமாகும். இமயமலையின் தென்கோடி மலைத் தொடரான சிவாலிக் மலைகளின் கிழக்கு உச்சியில் நீல பர்வத்தின் மேல் இக்கோயில் அமைந்துள்ளது. சண்டி தேவி கோயில் 1929 இல் காஷ்மீர் மன்னராக இருந்த சுசத் சிங் என்பவரால் கட்டப்பட்டது. இருப்பினும், கோவிலில் உள்ள சண்டி தேவியின் முக்கிய மூர்த்தி 8 ஆம் நூற்றாண்டில் இந்து மதத்தின் மிகப் பெரிய துறவிகளில் ஒருவரான ஆதி சங்கரரால் நிறுவப்பட்டதாகக் கூறப்படுகிறது. நீல பர்வத தீர்த்தம் என்றும் அழைக்கப்படும் இந்த கோயில் அரித்துவாரில் அமைந்துள்ள பஞ்ச தீர்த்தங்களில் ஒன்றாகும்.
சண்டி தேவி கோயில் சித்தர் பீடமாக பக்தர்களால் மிகவும் போற்றப்படுகிறது. இது விருப்பங்கள் நிறைவேறும் வழிபாட்டு தலமாகும். அரித்துவாரில் அமைந்துள்ள மூன்று பீடங்களில் இதுவும் ஒன்று. மானசா தேவி கோயிலும், மாயா தேவி கோயிலும் மற்ற இரண்டு இடங்களாகும்.
சண்டி தேவி
வலது|thumb|110x110px| [[திரிசூலம் சண்டி பகார், அரித்துவார். ஏப்ரல் 1814.]] சாமுண்டி என்றும் அழைக்கப்படும் சண்டி தேவி கோயிலின் முதன்மை தெய்வம். சாமுண்டியின் தோற்றம் பற்றிய கதை பின்வருமாறு: நீண்ட காலத்திற்கு முன்பு, அசுரர்களான சும்பன் - நிசும்பன் ஆகிய் ஐருவரும் தேவலோகத்தின் தலைவனான இந்திரனின் இராச்சியத்தைக் கைப்பற்றி, சொர்க்கத்திலிருந்து தேவர்களைத் துரத்தி அடித்தனர். தேவர்களின் தீவிர பிரார்த்தனைக்குப் பிறகு, தீமைகளை அழிக்க வெளிப்பட்ட பார்வதியின் சக்திவாய்ந்த, திகிலூட்டும் வடிவப் பெண்ணான அவளது அழகைக் கண்டு வியந்த சும்பன் அவளை திருமணம் செய்து கொள்ள விரும்பினான். அந்தப் பெண் அரக்கனை திருமணம் செய்து கொள்ள மறுத்ததால், சும்பன் அவளைக் கொல்ல சந்தன்-முண்டன் என்ற ஒரு அரக்கர்களை அனுப்பினான். பார்வதியின் கோபத்தால் உருவான சாமுண்டி தேவியால் அவர்கள் கொல்லப்பட்டனர். பின்னர் சும்பனும் நிசும்பனும் கூட்டாக சாமுண்டியைக் கொல்ல முயன்றனர். ஆனால் அதற்குப் பதிலாக தேவியால் கொல்லப்பட்டனர். அதன்பிறகு, சாமுண்டி நீல பர்வதத்தின் உச்சியில் சிறிது நேரம் ஓய்வெடுத்ததாகக் கூறப்படுகிறது. பின்னர் புராணத்திற்கு சாட்சியாக ஒரு கோயில் கட்டப்பட்டது. மேலும், மலைத்தொடரில் அமைந்துள்ள இரண்டு சிகரங்கள் சும்பன்- நிசும்பன் என்றும் அழைக்கப்படுகின்றன.
கோவில்
ஹரனின் படித்துறையிலிருந்து 4 கிலோமீட்டர் (2.5 மைல்) தொலைவில் கோயில் அமைந்துள்ளது. இக்கோயிலை அடைய ஒருவர் மலையேற்றப் பாதையில் செல்ல வேண்டும் அல்லது கயிறு வழி சேவையில் சவாரி செய்ய வேண்டும். "சண்டிதேவி தேவி உடன்கடோலா" என்று அழைக்கப்படும் கயிறு வழி சேவை யாத்ரீகர்களின் நலனுக்காக அறிமுகப்படுத்தப்பட்டது. மேலும் இது அருகில் உள்ள மான்சா தேவி ஆலயத்திற்கும் யாத்ரீகர்களுக்கு உதவுகிறது. இது யாத்ரீகர்களை நசிபாபாத் சாலையில் கௌரி சங்கர் கோயிலுக்கு அருகில் அமைந்துள்ள நிலையத்திலிருந்து நேரடியாக 2,900 மீட்டர் (9,500 அடி) உயரத்தில் அமைந்துள்ள சண்டி தேவி கோயிலுக்கு அழைத்துச் செல்கிறது. இந்தப் பாதையின் மொத்த நீளம் சுமார் 740 மீட்டரும் (2,430 அடி), 208 மீட்டர் (682 அடி) உயரமுமாகும். இது கங்கை ஆறு, அரித்துவாரின் சமவெளிகளின் காட்சிகளை வழங்குகிறது.
கோவிலின் தலைமை பூசாரியாக இருக்கும் மகந்த் என்பவரால் இந்த கோவில் நடத்தப்படுகிறது. சாதாரண நாட்களில் காலை 6.00 மணியிலிருந்து இரவு 8.00 மணி வரை திறந்திருக்கும். மேலும் கோயிலில் காலை 5.30 மணிக்கு ஆரத்தி தொடங்குகிறது. கோவில் வளாகத்தில் தோல் அணிகலன்களும், அசைவ உணவுகளும், மதுபானங்களும் கண்டிப்பாக தடை செய்யப்பட்டுள்ளது.
வெளி இணைப்புகள்
https://www.techereview.in/chandidevi/
பகுப்பு:Coordinates on Wikidata பகுப்பு:இந்துக் கோயில்கள் பகுப்பு:சக்தி பீடங்கள் பகுப்பு:அம்மன் கோயில்கள் பகுப்பு:உத்தராகண்டம் இந்துக் கோயில்கள்
பகுப்பு:அரித்துவார் மாவட்டம்
மெட்டா கிரெசால்
மெட்டா கிரெசால் (meta-Cresol) என்பது CH3C6H4(OH) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 3-மெத்தில்பீனால், மெ-கிரெசால் என்ற பெயர்களாலும் இச்சேர்மம் அழைக்கப்படுகிறது. நிறமற்ற ஒரு பாகுநிலை மிகுந்த திரவமான இச்சேர்மம் பிற வேதிப்பொருட்களைத் தயாரிக்கும்போது பரவலாக ஒரு இடைநிலைப்பொருளாகப் பயன்படுத்தப்படுகிறது. பீனால் வழிப்பொருளான இது ஆர்த்தோ கிரெசால் மற்றும் பாரா கிரெசால்களின் மாற்றியன் ஆகும்.
தயாரிப்பு
மெ-கிரோசால் பாரம்பரியமாக நிலக்கரி தாரிலிருந்து பல சேர்மங்களுடன் சேர்ந்து எடுக்கப்படுகிறது, இந்நிலக்கரித்தார் புகைமிகு நிலக்கரியிலிருந்து கல்கரியைத் தயாரிக்கும் போது கிடைக்கிறது. எஞ்சியிருக்கும் கசடில் சிறிதளவு பீனாலும் மெ-கிரெசாலும் கிடைக்கின்றன. சைமின்-கிரெசால் செயல்முறையில் பீனாலுடன் புரோப்பைலீன் சேர்த்து ஆல்கைலேற்றம் செய்தால் சைமினின் மாற்றியன்கள் உருவாகின்றன. பின்னர் கியுமின் செயல்முறையை ஒத்த ஆக் மறுசீரமைப்பு வினையினால் ஆக்சிசனேற்ற ஆல்கைல்நீக்கம் செய்யப்படுகிறது.
பயன்பாடுகள்
பல முக்கியமான சேர்மங்களைத் தயாரிக்க உதவும் முன்னோடிச் சேர்மமாக மெ- கிரெசால் பயன்படுகிறது.
இயற்கைத் தோற்றம்
மதம் பிடிக்கும் காலத்தில், ஆப்பிரிக்க ஆண் யானைகளின் சுரப்பிகளில் சுரக்கும் சுரப்புகளில் மெ-கிரெசால் பகுதிப்பொருளாகக் காணப்படுகிறது.
புற இணைப்புகள்
பகுப்பு:கிரெசால்கள்
சூறையாடல்
சூறையாடல் என்பது பொருட்களைக் கண்மூடித்தனமாக கும்பலாக கொள்ளையடிப்பதாகும். இது இராணுவ அல்லது அரசியல் வெற்றியின் ஒரு பகுதியாகவோ, அல்லது பேரழிவு காலங்களிலோ, உதாரணமாக போர், இயற்கைப் பேரழிவு (சட்டம் ஒழுங்கு தற்காலிகமாக பயனற்றுப் போகும் நேரத்தில்), அல்லது கலகம் ஆகிய காலங்களிலோ ஏற்படுகிறது. பெரும் அதிர்ச்சியூட்டும் நிகழ்வுகளாக ஏற்படும் திருட்டு மற்றும் மோசடியை விவரிப்பதற்கும் இந்த வார்த்தை பரந்த அளவில் பயன்படுத்தப்படுகிறது. உதாரணமாக அரசாங்கங்கள் தனியார் அல்லது பொது சொத்துக்களை "கொள்ளையடித்தல்" போன்றவை.
ஆயுத மோதலில், சர்வதேச சட்டத்தால் சூறையாடல் தடை செய்யப்பட்டுள்ளது. மேலும் இது ஒரு போர்க்குற்றமாகக் கருதப்படுகிறது.
உசாத்துணை
பகுப்பு:குற்றங்கள் பகுப்பு:வன்முறை
இயக்கிகள்
இயக்கிகள் என்பவர்கள் மந்திரங்களுக்கும், தந்திரங்களுக்கும் கட்டுப்பட்டக்கூடியவர்களாகவும், பல்வேறு திறன்களைப் பெற்றவர்களாகவும் இந்திய தொன்மவியலில் குறிப்பிடப்படுபவர்கள். இந்து தொன்மவியலில் இயக்கர்கள் என்றொரு குழு குறிப்பிடப்படுகிறது. எசக்கியம்மன் அல்லது இயக்கியம்மன் என்ற சிறுதெய்வமும் இந்து சமயத்தவரால் வழிபடப்படுகிறது. இயக்கிகளை சித்தர்களும், மாந்திரிகளும், சமண தீர்த்தங்கரர்களும் தங்களுடைய கட்டுப்பாட்டில் வைத்துள்ளார்கள். இயக்கிகளை கட்டுப்படுத்தி தங்களுக்கு தேவையான செயல்களை செய்ய வைக்க இயலும் எனவும், அவர்களை காவல் ஆட்களைப் போலவும், ஏவல் ஆட்களைப் போலவும் பயன்படுத்த முடியும் என்பதும் நம்பிக்கையாகும்.
சொல்லிலக்கணம்
இயக்கிகள்- இயக்கம் செய்யும் பெண்கள்.
சமண சமயம்
சமண சமயத்தினைச் சார்ந்த தீர்த்தங்கர்கள் சிலர் தங்களுக்குக் காவலாக இயக்கிகளை வைத்திருந்தார்கள். சுவாலாமாலினி, பத்மாவதி, சக்ரேஸ்வரி, அம்பிகை, வராகி ஆகிய இயக்கிகள் முறையே சந்திரபிரபு, பார்சுவநாதர், விருஷப தேவர், நேமிநாதர், விமலநாதர் ஆகியோரின் காவல் தெய்வங்களாக இருந்துள்ளார்கள்.
பார்சுவநாதர் தன் காவலுக்கு, பத்மாவதி எனும் இயக்கியையும், இயக்கின் துணைவர் யட்சன் தானேந்திரனையும்  கொண்டிருந்தார்.
நைனாகுளம்
நைனாகுளம் (Naina Kulam) இந்தியாவின், தமிழகத்தில், தஞ்சாவூர் மாவட்டத்தில், பட்டுக்கோட்டை ஒன்றியத்தில் உள்ள ஒரு கிராமம் ஆகும். 2001-ஆம் ஆண்டின் மக்கள் தொகைக் கணக்கெடுப்பின்படி, மொத்த மக்கள் தொகை 647. இதில் 399 ஆண்கள் மற்றும் 308 பெண்கள் ஆகும். பாலின விகிதம் 908 ஆகும். இக்கிராமத்தில் கல்வியறிவு 76.41 சதவீதம் ஆகும்.
இயக்கிகள்
ஆதாரங்கள்
பகுப்பு:சமணம்
நைனாகுளம்
மேற்கோள்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:தஞ்சாவூர் மாவட்டத்திலுள்ள கிராமங்கள்
உதரவிதான சுவாசம்
thumb|உதரவிதானத்தில் நடைபெறும் சுவாசம்-பச்சை நிறத்தில் காட்டும் உயிரோட்ட படம் உதரவிதான சுவாசம், அல்லது ஆழ்ந்த சுவாசம் என்பது  மார்புக் குழி மற்றும் வயிற்றுக் குழிக்கு இடையில் கிடைமட்டமாக உள்ள உதரவிதான தசையின் சுருக்கத்தால் ஏற்படுகிறது. இவ்வகை சுவாசத்தில் காற்று நுரையீரல்களுக்குள் நுழையும் போது  மார்புக்கூடு  உயர்ந்து வயிறு   விரிவடைகிறது. உதரவிதான சுவாசம் அறிவியல்பூர்வமாக  யூப்னியா- சாதாரண சுவாசம்  என அழைக்கப்படுகிறது. இது பாலூட்டிகளில் இயற்கையான சுவாசமுறையாகும். பாலூட்டிகள் சூழலில் ஆபத்தான நிலை இல்லாத போது ஓய்வாக மேற்கொள்ளும் சுவாச நிகழ்வாகும்.
விளக்கம்
ஒருங்கிணைந்த மருத்துவ நல மைய ஆய்வின் படி மருத்துவ நலனுக்காக  12.7 சதவிகிதம் அமெரிக்க ஆண்கள் ஆழ்ந்த சுவாச பயிற்சிகளை மேற்கொள்கின்றனர் ." "ஆழ்ந்த சுவாசமானது மூக்கு வழியாக மெதுவாக மற்றும் ஆழ்ந்த சுவாசமாக  10 முறை உள்ளிழுக்கப்பட்டு  அதே போல்  மெதுவாக மற்றும் முழுமையாக வெளி விடப்படுகிறது. இந்த செயல்முறையை 5 முதல் 10 முறை என ஒரு நாளில் பலமுறை மேற்கொள்ளலாம். "
டெக்சாஸ் ஆற்றுப்படுத்துதல் மற்றும் மன நல மைய பல்கலைக்கழகத்தின்படி "உதரவிதான சுவாசம் '' இரத்த ஓட்டத்தில் செல்கிற ஆக்ஸிஜனின் அளவை அதிகரிக்கும் போது சாதாரண சுவாசத்தை எடுத்துக்கொள்ள அனுமதிக்கிறது. இது 'பயம் மற்றும் பதற்றமான சூழலில் துலங்கலை தடுக்கிறது. மேலும் உடல் சாதாரண நிலையில் இருக்க தூண்டுவிக்கிறது." என்பதை விளக்கும் ஒலி-ஒளிக்காட்சி மூலம் விளக்குகிறார்கள்.
மாற்று மருத்துவம்
மாற்று மருத்துவம் மேற்கொள்ளும் சில பயிற்சியாளர்கள், உதரவிதான சுவாசத்தை உடல் நல மேன்மைக்கு பயன்படுத்தினால் நன்மை விளையும் என்று நம்புகின்றனர்.
ஆழ்ந்த சுவாச பயிற்சிகள் சில நேரங்களில் தளர்வு /ஓய்வு நிலையில் பயன்படுத்தப்படுகின்றன. இப்பயிற்சியை தொடர்ந்து மேற்கொள்வதால், பொதுவாக ஏற்படும் மனஅழுத்தம் தொடர்புடைய அறிகுறிகளில் இருந்து நிவாரணம் பெறவோ அல்லது தடுக்கவோ இயலும், இவற்றுள் உயர் இரத்த அழுத்தம், தலைவலி, வயிறு நிலைகள், மன அழுத்தம், பதட்டம் மற்றும் பிறவும்அடங்கும்
நுரையீரல் விரிவடைவதலின் போது ஏற்படும் மேல்நோக்கிய தாழ்ந்த அசைவுகளினால் ஏற்படும் சுவாசம்   ஆழ்ந்ததாகவும் விலா எலும்புகள் விரிவடைவதால் ஏற்படும் சுவாசம்  மேலேட்டமாகவும் இருக்கும்.இவ்விரண்டு நிகழ்வுகளிலும் நுரையீரல் எடுத்துக்கொள்ளும் காற்றின் அளவு வேறுபடும்.
யோகா மற்றும் தியானத்திற்கு இடையேயான உறவு
ஹத யோகா, தாய் சி,  மற்றும் தியான மரபுகள் உதரவிதான சுவாசம் மற்றும் வயிற்று சுவாசம் அல்லது தொப்பை சுவாசத்துக்கும் இடையேயான தெளிவான வேறுபாட்டை விளக்குகின்றன. மேலும் உதரவிதான சுவாசத்தின் குறிப்பிட்ட நுட்பம் மிகவும் பயனுள்ளது எனவும் கூறப்படுகிறது.
நன்மைகள்
உதரவிதான சுவாசத்தை பொதுவாக மேற்கொள்வது, நாட்பட்ட நுரையீரல் அடைப்பு நோயால் பாதிக்கப்பட்ட நோயாளிகளின், நுரையீரல் செயல்பாடு, இதய சுவாச உடற்பயிற்சி, சுவாசத் தசை நீளம் மற்றும் சுவாசத் தசை வலிமை போன்ற பல காரணிகளை மேம்படுத்த உதவுகிறது. and respiratory muscle strength. குறிப்பாக, இந்த நோயாளிகளுக்கு  உதரவிதான மூச்சு பயிற்சிகள் அவசியமானவை. இந்த நோயாளிகளுக்கு சிதைந்த மார்பு மற்றும் குறைந்த மார்பு விரிவாக்கத்தின் விளைவாக ஏற்படும் மூச்சுத் திணறல் (புனல் மார்பு) போன்றவை  மார்புக் குறைபாடு ஆகியவற்றுடன்  குறுகிய உதரவிதானம், விலாயிடைத்தசைகளில் நீள் தசைப்பிடிப்பு போன்றவை முக்கிய சுவாச வழிகளில் குறுக்கத்தை ஏற்படுத்தி அசாதாரணமான சுவாசத்திற்கு வழிவகுக்கும். .
பாடலுடன் தொடர்பு
சிறப்பாக பாடும் செயல்திறனைப் பெற உதரவிதான சுவாசம் அவசியமாக கருதப்படுகிறது.
பிற தொடர்புகள்
பகுப்பு:மூச்சியக்கம்
குத்தகைக்காரர்
ஒரு குத்தகைக்காரர் என்பவர் நடுக்கால ஐரோப்பாவின் நிலப்பிரபுத்துவ அமைப்பின் படி ஒரு நிலப்பிரபு அல்லது  அரசனுடன் பரஸ்பர கடமையை ஏற்படுத்திக்கொள்பவர் ஆவார். கடமைகளானவை பொதுவாக இராணுவ ஆதரவு மற்றும் பரஸ்பர பாதுகாப்பு ஆகியவை ஆகும். இவை பொதுவாக நிலத்தைக் குத்தகைக்கு எடுப்பதற்குப் பிரதிபலனாக ஏற்படுத்தப்படுகிறது.
உசாத்துணை
பகுப்பு:அரசாட்சி முறைமைகள் பகுப்பு:ஐரோப்பிய வரலாறு
வனேடியம்(V) குளோரைடு
வனேடியம்(V) குளோரைடு (Vanadium(V) chloride) என்பது VCl5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கருப்பு நிறத்துடன் எதிர்காந்தத் தன்மை கொண்ட வேதிப்பொருளாக இது காணப்படுகிறது. நையோபியம்(V) குளோரைடில் உள்ளதுபோல இதன் மூலக்கூறுகள் ஈரெண்முகக் கட்டமைப்பை ஏற்கின்றன.
தயாரிப்பு
வனேடியம் பெண்டாபுளோரைடுடன் மிகையளவு போரான் முக்குளோரைடைச் சேர்த்து வினைபுரியச் செய்வதால் வனேடியம்(V) குளோரைடு உருவாகிறது. வனேடியம்(IV) குளோரைடுடன் ஒப்பிடுகையில் அறை வெப்பநிலையில் இது நிலைப்பத் தன்மையற்றதாகும்.
மேற்கோள்கள்
பகுப்பு:வனேடியம் சேர்மங்கள் பகுப்பு:குளோரைடுகள் பகுப்பு:கனிம வேதியியல் சேர்மங்கள்
அன்சூரு
அன்சூரு (Hunsur) இந்தியாவின் கர்நாடகா மாநிலத்தின் மைசூர் மாவட்டத்தின் அன்சூரு வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும்.
புவியியல்
கடல் மட்டத்திலிருந்து 792 மீட்டர் (2598 அடி) உயர்த்தில் உள்ள் அன்சூரு நகரம் 12.31°N, 76.29°W பாகையில் அமைந்துள்ளது. அன்சூரு நகரம், மைசூருக்கு மேற்கே 45 கிலோ மீட்டர் தொலைவில் அமைந்துள்ள்து. அன்சூரு நகரத்தின் பரப்பளவு 11.76 சதுர கிலோ மீட்டர் பரப்பளவு கொண்டது. இது இலட்சுமணன் ஆற்றின் கரையில் அமைந்துள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 27 வார்டுகள் கொண்ட அன்சூரு   நகராட்சியின் மொத்த மக்கள் தொகை 50,865 ஆகும். மக்கள் தொகையில் ஆண்கள்  25,430 மற்றும்  பெண்கள்  25,435 ஆக உள்ளனர். பாலின விகிதம் 1000 ஆண்களுக்கு 1000 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 5680  (11.17 %) ஆகும். சராசரி எழுத்தறிவு ஆகும்.. இதன் மக்கள் தொகையில் இந்துக்கள் 76.09%, இசுலாமியர்கள் 21.72%, கிறித்துவர்கள் 1.70% மற்றும் பிற சமயத்தினர் 0.44% ஆக உள்ளனர்.
மேற்கோள்கள்
பகுப்பு:மைசூர் மாவட்டத்திலுள்ள ஊர்களும் நகரங்களும் பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:மைசூர் மாவட்டம்
திருமுல்லைவாசல் வரதராஜபெருமாள் கோயில்
திருமுல்லைவாசல் வரதராஜபெருமாள் கோயில் தமிழ்நாட்டில் நாகபட்டினம் மாவட்டம், திருமுல்லைவாசல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், லோகநாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுசில் சந்திர முன்சி
சுசில் சந்திர முன்சி (Susil Chandra Munshi) இந்திய நாட்டினைச் சேர்ந்த ஓர் இதய சிகிச்சை நிபுணர் ஆவார். மும்பை மாநகராட்சியில் சசுலோக் மருத்துவமனையில் இருதய ஆராய்ச்சி மற்றும் கல்வித் துறையின் இயக்குநராகவும் உள்ளார். அமெரிக்கன் இதய சிகிச்சை கல்லூரி, இந்திய இதய சிகிச்சைகல்லூரி, எடின்பரோவின் ராயல் மருத்துவர்கள் கல்லூரி, இந்தியன் மருத்துவர்கள் கல்லூரி, இந்திய இதயவியல் சங்கம் மற்றும் இந்திய  மின் இதயவியல் சங்கம் ஆகியவற்றில் உறுப்பினராக உள்ளார். 1989-90 ஆம் ஆண்டுகளில் இந்திய இதயவியல் சங்கத்தின் தலைவராக பணியாற்றினார். இச்சங்கத்தின் தேசிய ஆலோசகர்கள் மற்றும் தேசிய ஆசிரியர் குழுவிலும் உறுப்பினராக இருந்தார். மேலும் 2012 ஆம் ஆண்டில் சங்கத்தின் வாழ்நாள் சாதனையாளர் விருதைப் பெற்ற்றார். இந்திய அரசு இவருக்கு 1991 ஆம் ஆண்டு நான்காவது உயரிய விருதான பத்மசிறீ விருதை வழங்கி சிறப்பித்தது.
மேற்கோள்கள்
பகுப்பு:பத்மசிறீ விருது பெற்ற மருத்துவத்துறையினர் பகுப்பு:வாழும் நபர்கள் பகுப்பு:இந்திய மருத்துவர்கள்
அசர்பைஜானியர்கள்
அசர்பைஜானியர்கள் (ஆங்கிலம்: Azerbaijanis) என்பவர்கள் ஒரு துருக்கிய மக்கள். இவர்கள் முக்கியமாக ஈரானிய பிராந்தியமான அஜர்பைஜான் மற்றும் அசர்பைஜான் குடியரசில் வாழ்கின்றனர். துருக்கிய மக்களுக்குப் பிறகு துருக்கிய மக்களிடையே இரண்டாவது மிக அதிகமான இனக்குழுவைக் கொண்டுள்ளனர். அவர்கள் பெரும்பாலும் சியா முஸ்லிம்கள் ஆவர். அவை அசர்பைஜான் குடியரசின் மிகப்பெரிய இனக்குழுவையும், அண்டை நாடான ஈரான் மற்றும் சியார்சியாவில் இரண்டாவது பெரிய இனக்குழுவையும் உள்ளடக்கியது. உலகின் மிகப்பெரிய எண்ணிக்கையிலான அசர்பைஜானியர்கள் ஈரானில் மற்றும் அதைத் தொடர்ந்து அசர்பைஜான் குடியரசில் வாழ்கின்றனர். அவர்கள் துருக்கிய மொழிகளின் ஓகுஸ் கிளையைச் சேர்ந்த அசர்பைஜான் மொழியைப் பேசுகிறார்கள்.
அசர்பைஜான் மக்களின் தோற்றம்
பல குறிப்புகளில், அசர்பைஜானியர்கள் துருக்கிய மொழியின் காரணமாக துருக்கிய மக்களாக கருதப்ப்படுகிறார்கள். நவீனகால அசர்பைஜானியர்கள் முதன்மையாக காகசியன் அல்பேனிய மற்றும் துருக்கிய மொழி மற்றும் கலாச்சாரத்தை ஏற்றுக்கொள்வதற்கு முன்னர் முறையே காகசஸ் மற்றும் வடக்கு ஈரான் பகுதிகளில் வாழ்ந்த ஈரானிய மக்களின் சந்ததியினர் என்று நம்பப்படுகிறது. வரலாற்றாசிரியர் விளாடிமிர் மைனர்ஸ்கி பெரும்பாலும் ஈரானிய மற்றும் காகசியன் மக்கள் துருக்கிய மொழி பேசும் மக்களாக மாறினர் என்று எழுதுகிறார்.
ஈரானிய தோற்றம்
அசர்பைஜானியர்களின் ஈரானிய தோற்றம் ஈரானிய அசர்பைஜானில் உள்ள மீடியாப் பேரரசு மற்றும் கிமு எட்டாம் நூற்றாண்டில் வந்த சித்தியன் படையெடுப்பாளர்கள் போன்ற பண்டைய ஈரானிய பழங்குடியினரிடமிருந்து பெறப்பட்டதாக இருக்கலாம். மீடியர்கள் மன்னாயுடன் கலந்ததாக நம்பப்படுகிறது. அரபு வரலாற்றாசிரியர் அல்-மசூடி எழுதியது போன்ற பண்டைய எழுதப்பட்ட கணக்குகள் இப்பகுதியில் ஈரானிய இருப்பை உறுதிப்படுத்துகின்றன. இது பொதுவாக ஈரானிய அசர்பைஜான் மக்களுக்கு மட்டுமல்ல, அசர்பைஜான் குடியரசின் மக்களுக்கும் பொருந்தும்
மக்கள்தொகை மற்றும் சமூகம்
அசர்பைஜானியர்களில் பெரும்பான்மையானவர்கள் அசர்பைஜான் குடியரசு மற்றும் ஈரானிய அசர்பைஜானில் வாழ்கின்றனர். 8 முதல் 18.5 மில்லியன் வரை அசர்பைஜானியர்கள் ஈரானில் முக்கியமாக வடமேற்கு மாகாணங்களில் வாழ்கின்றனர். அஜர்பைஜான் குடியரசில் சுமார் 9.1 மில்லியன் அசர்பைஜானியர்கள் காணப்படுகிறார்கள். ஒரு மில்லியனுக்கும் அதிகமான புலம்பெயர்ந்தோர் உலகம் முழுவதும் பரவுகின்றனர். எத்னோலோக்கின் கூற்றுப்படி, தெற்கு தாகெஸ்தான், எஸ்டோனியா, சோச்சியா, கஜகஸ்தான், கிர்கிஸ்தான், உருசிய முறை, துர்க்மெனிஸ்தான் மற்றும் உஸ்பெகிஸ்தான் ஆகிய நாடுகளில் வடக்கு அசர்பைஜான் பேச்சுவழக்கில் 1 மில்லியனுக்கும் அதிகமான மொழியின பேசுபவர்கள் உள்ளனர்.
2001 ஆம் ஆண்டு ஆர்மீனியாவில் நடந்த மக்கள் தொகை கணக்கெடுப்பில் அசர்பைஜானியர்கள் யாரும் பதிவு செய்யப்படவில்லை. தேசிய மக்கள் தொகை கணக்கெடுப்பு போன்ற பிற ஆதாரங்கள், முன்னாள் சோவியத் ஒன்றியத்தின் பிற மாநிலங்கள் முழுவதும் சர்பைஜானியர்கள் இருப்பதை உறுதிப்படுத்துகின்றன.
கலாச்சாரம்
ருசோ-சோவியத் மற்றும் கிழக்கு ஐரோப்பிய தாக்கங்களை அஜர்பைஜானியர்கள் உள்வாங்கியுள்ளதால், பல விஷயங்களில், அஜர்பைஜானியர்கள் ஐரோவாசிய கலாச்சாரவாதிகளாக உள்ளனர். ஈரானிய அஸெரிஸ் தங்கள் கலாச்சாரத்தை தக்க வைத்துக் கொண்டாலும், இது மற்ற ஈரானியர்களின் கலாச்சாரத்திற்கு ஒத்ததாகும். நவீன அஜர்பைஜான் கலாச்சாரம் இலக்கியம், கலை, இசை மற்றும் திரைப்படம் ஆகியவற்றில் குறிப்பிடத்தக்க சாதனைகளை உள்ளடக்கியது.
கலைத்துறை
அசர்பைஜானியர்கள் நடனம், இசை மற்றும் திரைப்படம் உள்ளிட்ட பல்வேறு கலை வழிகளில் தங்களை வெளிப்படுத்துகிறார்கள். அசர்பைஜான் நாட்டுப்புற நடனங்கள் பழமையானவை மற்றும் காகசஸ் மற்றும் ஈரானில் உள்ள அண்டை நாடுகளின் நடனங்களைப் போன்றவை. குழு நடனம் என்பது தென்கிழக்கு ஐரோப்பாவிலிருந்து காஸ்பியன் கடல் வரை காணப்படும் ஒரு பொதுவான வடிவமாகும்.
குறிப்புகள்
பகுப்பு:உருசிய இனக்குழுக்கள்
தகவல் மற்றும் நூலக வலைப்பின்னல் மையம்
தகவல் மற்றும் நூலக வலைப்பின்னல் மையம் (Information and Library Network Centre) என்பது மத்திய மனிதவள மேம்பாடு துறையின் கட்டுப்பாட்டில் உள்ள பல்கலைக்கழக மானிய குழுவின் மூலம் பல்கலைக்கழகமிடையில் தன்னாட்சியாக செயல்படும் ஒரு மையம் ஆகும். இதைச் சுருக்கமாக INFLIBNET என்ற ஆங்கில எழுத்துகளில் குறிப்பிடுவர். குசராத்தில் உள்ள காந்திநகரில் இம்மையம் அமைந்துள்ளது. பல்கலைக்கழகமிடை வானியல் மற்றும் வானியற்பியல் துறையின் செயல்பாடுகளை இலக்காக்க் கொண்டு 1991 ஆம் ஆண்டு மார்ச்சு மாதம் ஒரு தேசிய செயல் திட்டமாக இது ஆரம்பிக்கப்பட்டது. 1996 ஆம் ஆண்டு சூன் மாத்த்தில் இம்மையம் சுதந்திரமான பல்கலைக்கழகமிடை மையமாக மாறியது. இந்தியாவில் உள்ள பல்கலைக்கழக நூலகங்களை நவீனமயமாக்கி அவற்றை ஒருங்கிணைப்பது என்ற முனைப்பில் இம்மையம் செயல்படுகிறது.
இவற்றுடன் நாட்டிலுள்ள தகவல் தொழில்நுட்ப மையங்களையும் மையம் இணைக்கின்றது. தேசிய அளவிலான அதிவேக தரவு வலைப்பின்னல் மூலம் தகவல் தொழில்நுட்ப கலை நுட்பங்களைப் பயன்படுத்தி, தகவல்களை மிகவும் பயனளிக்கும் அளவுக்கு உகந்த கருவியாக பயன்படுத்தவும் இம்மையம் திட்டமிடுகிறது. இந்தியாவின் கல்வியாளர்களுக்கும் ஆராய்ச்சியாளர்களுக்கும் இடையில் ஆக்கபூர்வமான தகவல்தொடர்பை ஊக்குவிப்பதில் ஒரு முக்கிய பங்களிக்கும் அமைப்பாக செயல்படுகிறது.
மையத்தின் முக்கிய நடவடிக்கைகள்
இந்தியப் பல்கலைக்கழகங்களின் நூலக சேவையை மேம்படுத்த பல்வேறு திட்டங்களைத் தீட்டி அவற்றை செயல்படுத்துவது மையத்தின் பணியாகும். அவை,
வெளியீடுகள்
ஒரு காலாண்டிதழ் மற்றும் ஓர் ஆண்டாய்வு முதலிய இரண்டு வெளியீடுகளை மையம் அளிக்கிறது,
புற இணைப்புகள்
பகுப்பு:இந்திய நூலகங்கள் பகுப்பு:எண்ணிம நூலகங்கள்
குறிஞ்சிச் செடி
thumb|குறிஞ்சிச் செடிகள் குறிஞ்சிச் செடி அல்லது நீலக்குறிஞ்சி என்பது இந்தியாவின் மேற்குத் தொடர்ச்சி மலையில் பரவலாக வளரும் ஒரு செடியாகும். இதில் பூத்துக் குலுங்கும் நீல மலர்களினால் இம்மலைப் பிரதேசம் நீல நிறத்தில் தோன்றுவதால், தென்னிந்தியாவில் இம்மலைத் தொடர்ச்சிக்கு நீலகிரி மலை என்ற பெயர் வந்தது.
குறிஞ்சிச் செடிகள் புதர்வகையைச் சேர்ந்தவை. ஸ்ட்ரோபைலைன்தீஸ் குந்தியானா என்பது அவற்றின் தாவரவியல் பெயர் ஆகும். இந்தக் குறிஞ்சிக்குடும்பத்தில் ஏறக்குறைய 200 வகைச் செடிகள் காணக்கிடைக்கின்றன. அவை அத்தனையும் ஆசிய நாடுகளில் மட்டுமே காணப்படுகின்றன. அவற்றிலும் 150 வகைகள்வரையில் இந்தியநாட்டில், மட்டுமே காணப்படுகின்றன. இன்னும் குறிப்பாக, முப்பதுக்கும் மேற்பட்ட வகைகள் மேற்கு தொடர்ச்சிமலைகள், நீலகிரி, மற்றும் கொடைக்கானல் மலைகளில் மட்டுமே வளர்கின்றன. பழந்தமிழர்களின் நிலவகை பகுப்பில் மலையும் மலை சார்ந்த நிலமும் "குறிஞ்சி" திணையாகக் குறிக்கப்படுகின்றன. இது தமிழரின் மலை நிலத்துக்கும் இந்தச் செடிகளுக்குமிடையேயான பிணைப்பைக் காட்டும்.
நீலக்குறிஞ்சிமலர்ச்செடிகள் மலைப்பாங்கான இடங்களில் மட்டுமே வளர்கின்றன. உயரம் 30 முதல் 60 செ.மீ. வரையில் இருக்கும். பிரகாசமான அதன் ஊதாபூக்கள் கோயில் மணிகளின் உருவம் கொண்டவை.தென்னிந்தியாவின் உயரமான சிகரமாகிய கேரளத்தின் இடுக்கி மாவட்டத்தில் உள்ள ஆனைமுடிச் சிகரத்தின்“ நாற்புறமும் அமைந்துள்ள பிரதேசத்தில் அமைந்துள்ளது "இரவிகுளம் தேசியபூங்கா'. அந்த இடம் இந்த ஊதாக்குறிஞ்சிச்செடிகள் செழித்து வளருவதற்கு ஏற்றப் பாதுகாப்பான இடமாகக்கருதப்படுகிறது. என்றாலும், கடந்த நூறு ஆண்டுகளுக்கு மேலாகத்தென்னிந்திய மலைப்பகுதிகளில் இந்த எழில்மிகு ஊதாக்குறிஞ்சி செடிகளின் வளர்ச்சி மெல்லமெல்லக் குறைந்துவிட்டது.
கடல் மட்டத்திலிருந்து 1300 முதல் 2400 மீ. உயரத்தில் வளரும் இச்செடி, பன்னிரண்டு வருடங்களுக்கு ஒரு முறையே பூக்கும். பொதுவாக 30 முதல் 60 செ.மீ. உயரம் வரை வளரும் இது, இதற்கு ஏற்றத் தட்பவெட்ப சூழ்நிலை இருந்தால் 180 செ.மீ. உயரம் வரையிலும் வளரும்.
1994-ஆம் ஆண்டில் பூத்த இச்செடி, பன்னிரண்டு ஆண்டுகளுக்குப் பிறகு, தமிழகத்திலும் கேரளாவிலும் 2006-ஆம் ஆண்டில் பூத்தது.
மணி போன்ற வடிவம் கொண்ட குறிஞ்சி மலர்கள், மலைச் சரிவுகளில் பூத்துக் குலுங்கி மலைப் பகுதிகளுக்குப் புதிய வண்ணங்களைத் தீட்டிவிடுகின்றன. நீலக்குறிஞ்சி என்றொரு வகை உண்டு. இந்தக் குறிஞ்சி மலர் பூத்துக் குலுங்கும் கண்கொள்ளாக் காட்சியால்தான், நீலகிரி (நீலமலை) என்ற பெயர் உருவானது. இதன் அறிவியல் பெயர்:. மேற்குத் தொடர்ச்சி மலைகளில் அதிகளவில் காணப்படும் குறிஞ்சி மலர்கள் கேரளாவில் எரவிக்குளம் தேசிய பூங்காவில் கூடுதலாகப் பூக்கும்.
தமிழின் முதல் இலக்கண நூல் எனக் கருதப்படும் தொல்காப்பியத்தில், ஏழு திணைகளான கைக்கிளை, முல்லை, குறிஞ்சி, மருதம், நெய்தல், பாலை ஆகியவற்றில், மலையும், மலையைச் சார்ந்த இடமும் குறிஞ்சி என அழைக்கப்படுகிறது.
நீலமலையில் குறிஞ்சி பூப்பு சுழற்சியை வைத்து நீலகிரியில் உள்ள தோடர் இன ஆதிவாசி மக்கள் தங்களது வயதை கணக்கிட்டுள்ளனர். எத்தனை முறை குறிஞ்சி பூத்ததைப் பார்த்தார்கள் என்பதைக் கொண்டு மேற்குத் தொடர்ச்சி மலைவாழ் பளியர் பழங்குடியினர் தங்கள் வயதை கணிப்பார்கள்.
வகைகள்
குறிஞ்சிப்பூவில் ஏராளமான வகைகள் உண்டு. ஒரு சில மலர்கள் மூன்று மாதத்திற்கு ஒரு தடவை, ஏழு ஆண்டுகளுக்கு ஒருமுறை, பன்னிரண்டு ஆண்டிற்கு ஒரு தடவை, பதினேழு ஆண்டுகளுக்கு ஒருமுறை மற்றும் 36 ஆண்டிற்கு ஒரு தடவை பூக்கும் மலர் வகைகளும் காணப்படுகின்றன. தமிழ்நாட்டில் இரு வகையான குறிஞ்சிகள் உள்ளன. கொடைக்கானல், மூணார் பகுதிகளில் வளரும் குறிஞ்சியின் அறிவியல் பெயர் ‘ஸட்ரோபிலாந்தஸ் குந்தியானஸ்’ (strobilanthes kunthianus). நீலகிரிப் பகுதியில் காணப்படுவது ‘ஸ்ட்ரோபிலாந்தஸ் நீலகிரியன்சிஸ்’ (Strobilanthes nilgiriensis) என்ற வகையாகும்.
கடல்மட்டத்திலிருந்து 1,600 மீட்டர் உயரத்தில் வளரும் குறிஞ்சிச் செடி கூட்டங்கூட்டமாக மலரும். மலரும் காலம் ஆகஸ்ட் முதல் நவம்பர் வரை. உலகம் முழுக்க ஸ்டிரோபிலாந்தஸ் தாவரப் பிரிவில் 200க்கும் மேற்பட்ட வகைகள் இருக்கின்றன. அவற்றில் 150 வகைகள் இந்தியாவில் இருக்கின்றன. பெரும்பாலானவை மேற்குத் தொடர்ச்சி மலைத் தொடரிலேயே வளருகின்றன.
இரண்டு முதல் மூன்று அடி உயரம் வரை வளரக்கூடிய இம்மலர் நீல நிறமுடையது. இச்செடி தமிழக மலைப்பகுதிகளில் செழித்து வளர்கிறது. 12 ஆண்டுகளுக்கு ஒரு முறை மலரும் வகையில் தொடங்கி சுமார் 32 வகை குறிஞ்சி மலர்கள் உள்ளன. மலர்கள் பூத்துக் குலுங்கத் தொடங்கியவுடனேயே சொல்லி வைத்தது போல, அந்த மலர்களைத் தேனீக்கள் மொய்க்கத் தொடங்குகின்றன. அவை கொண்டு வரும் பெருமளவு தேனை, தோடர் பழங்குடியினர் சேகரிக்கின்றனர்.
தேன்
ஒரு ஆய்வின்படி ஒரு குறிஞ்சித் தாவரத்தில் சராசரியாக 82 மஞ்சரிகளும் ஒவ்வொரு மஞ்சரியிலும் சராசரியாக 24 பூக்களும், அதாவது, ஒரு தாவரத்தில் சராசரியாக 1,768 பூக்கள் உள்ளதாக அறியப்படுகிறது. ஒவ்வொரு பூவிலும் ஏறத்தாழ 4 மி.லி. தேன் உள்ளது. அதன்படி ஒரு தாவரத்திலிருந்து 7,072 மி.லி. அல்லது 0.007 லிட்டர் தேன் உருவாக்கப்படுவதாக அறியப்பட்டுள்ளது. எனவே, குறிஞ்சி ஒருமித்துப் பூக்கும் காலத்தில் தேனீக்களின் எண்ணிக்கை மிகவும் அதிகமாக இருக்கும்.
இது தொடர்பாக மேற்குத் தொடர்ச்சி மலை பகுதிகளில் குடியேறிய ஐரோப்பியர்களின் குறிப்புகளின்படி, குறிஞ்சி பூக்கும் காலத்தில் தேனீக்களின் படை மிகவும் அதிகமானதாக இருந்ததாக அறியப்படுகிறது 1922ஆம் ஆண்டு குறிஞ்சிப் பூத்தல் காணப்பட்ட காலத்தில் ஏறத்தாழ 28 தேன் கூடுகள் ஒரே ஒரு யூகலிப்டஸ் மரத்தில் காணப்பட்டதாகவும் அதற்கு அருகில் இருந்த பாறையில் 28 தேன் கூடுகள் காணப்பட்டதாகவும் ராபின்சன் குறிப்புகள் கூறுகின்றன.
வெளி இணைப்புகள்
பகுப்பு:செடிகள் பகுப்பு:குறிஞ்சிப் பாட்டில் வரும் மலர்கள் பகுப்பு:இந்தியத் தாவரங்கள்
இரத்த சகோதரன்
இரத்த சகோதரன் எனும் சொல் இருவிதமானவர்களைக் குறிக்கப் பயன்படுத்தப்படுகிறது: பிறப்பால் தொடர்புடைய ஆண், அல்லது ஒருவருக்கொருவர் விசுவாசமாக இருப்பதென முடிவெடுத்த பிறப்பால் தொடர்பற்ற இரண்டு அல்லது அதற்கு மேற்பட்ட ஆண்கள்.
வரலாற்று ரீதியாக
பகுப்பு:உறவுமுறை
எத்தில் அயோடைடு
எத்தில் அயோடைடு (Ethyl iodide) என்பது C2H5I என்ற மூலக்கூற்று வாய்ப்பாடு கொண்ட நிறமற்ற  வேதியியல் சேர்மமாகும். இச்சேர்மம் அயோடோ மீத்தேன் என்றும் அழைக்கப்படுகிறது. எத்தனாலுடன் அயோடின் மற்றும் பாசுபரசு சேர்த்து சூடுபடுத்தும் போது எத்தில் அயோடைடு உருவாகிறது. காற்றில் படும்போது குறிப்பாக ஒளியால் பாதிக்கப்பட்டு கரைந்துள்ள அயோடின் காரணமாக மஞ்சள் அல்லது சிவப்பு நிறமாக மாறுகிறது. ஐதரயோடிக் அமிலம் மற்றும் எத்தனால் வினைபுரியும் போதும் காய்ச்சி வடித்து எத்தில் அயோடைடு தயாரிக்கலாம். செப்புத் துகளில் சேமித்து வைத்தால் மட்டுமே விரைவாகச் சிதைவடைவதில் இருந்து எத்தில் அயோடைடை பாதுகாக்க முடியும். இவ்வாறான முறையும் கூட ஓராண்டு வரைதான் பலன்தரும் என்பது கவனிக்கத் தக்கதாகும்.
வான் ரமோன் ஹிமெனெஸ்
வான் ரமோன் ஹிமெனெஸ் (1881 - 1958) ஸ்பெயினிலுள்ள 'மொகியர்' என்ற நகரத்தில் பிறந்தவர். தனது பதினேழாவது வயதில் மட்றிட் றிவியூ இதழில் வெளியான கவிதைகள் மூலம் இலக்கிய வட்டாரத்தில் அங்கீகாரம் பெற்றார். தூரத்துப் பூங்கா (1905), சமீபத்தில் மணமான ஒரு கவிஞனின் நாட்குறிப்பு (1917), 'பாதாளத்தில் ஒரு விலங்கு' முதலிய நூல்கள் புகழ் பெற்றவை. 1956இல், இலக்கியத்திற்கான நோபல் பரிசு பெற்றார்.
எத்தில் அயோடைடு
ஏனெனில் அயோடைடு நல்ல விடுபடும் குழுவாகும், மற்றும் எத்தில் அயோடைடு ஒரு வலிமையான எத்திலேற்றும் முகவராகக் செயல்படக் கூடியச் சேர்மமாகும். ஐதரசனை தனி உறுப்பாக வழங்கும வேதிப் பொருளாகவும் இது பயன்படுத்தப்படுகிறது.
வான் ரமோன் ஹிமெனெஸ்
பகுப்பு:எசுப்பானிய எழுத்தாளர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:1881 பிறப்புகள் பகுப்பு:1958 இறப்புகள் பகுப்பு:நோபல் பரிசு பெற்ற எசுப்பானியர்கள்
எத்தில் அயோடைடு
தயாரிப்பு
சிவப்பு பாசுபரசு, எத்தனால், மற்றும் அயோடின் ஆகியன வினைபுரிவதால் எத்தில் அயோடைடு தயாரிக்கப்படுகிறது. தனிநிலை எத்தனாலும் அயோடின் பொடியும் எத்தனாலில் கரைந்து இச்செயல் முறையில் பயன்படுத்தப்படுகின்றன. செயல்முறை நிகழும் போது வெப்பநிலை கட்டுப்படுத்தப்படுகிறது. நிலைப்புத்தன்மையற்றது என்ற காரணத்தினால் பாசுபரசு முக்குளோரைடு அவ்விடத்திலேயே தயாரித்துக் கொள்ளப்படுகிறது
மாசு கலந்து உருவாகும் இக்கலவை காய்ச்சி வடித்தல் முறையில் தூய்மைப்படுத்தப்படுகிறது.
மேற்கோள்கள்
பகுப்பு:அயோடோ ஆல்க்கேன்கள் பகுப்பு:எத்திலேற்றும் முகவர்கள்
புலன்உணர்வு (உளவியல்)
உட்புற அல்லது வெளிபுற தூண்டுதலை (எ.கா., ஒளி அலைகளைக் கண்டறிதல், ஒலி அலைகளைக் கண்டறிதல்) உடல் கண்டறிதலை புலன் உணா்வு என்கின்றோம். புலன்காட்சியை பயன்படுத்தி மூளை புலன்களை (எ.கா., ஒரு நாற்காலியைப் பார்ப்பது, கிட்டாரில் இசை கேட்பது) இயக்குகின்றது.
புலன்உணர்வு மூன்று படிகளை உள்ளடக்குகிறது:
குழந்தைகள் ஐந்து அடிப்படை உணர்ச்சிகள் வழியாக கற்றுக்கொள்கிறார்கள்: அதாவது பார்வை, கேட்டல், சுவைத்தல், நுகா்தல்  மற்றும் தொடுதல். இருப்பினும், செவி முன்றில் உணர்வு, தசை இயக்க உணர்வு, தாகத்தின் உணர்வு, பசியின் உணர்வுகள் மற்றும் ஒரு சில பெயர்களைக் கொண்ட வெற்று உணர்வுகள் உள்ளிட்ட பல உணர்ச்சிகள் உள்ளன.
புலன்உணர்வு இழப்பு
பல விதமான புலன்உணர்ச்சி இழப்பு ஏற்பட்ட காரணம், உணர்ச்சியில் செயலிழப்பு  ஏற்படுவதால், இது செயல்திறன் ஏற்பிகள், நரம்பு சேதம், அல்லது பெருமூளை பாதிப்பு. தூண்டல்களுக்கு பொருள் காண இயலாதநிலையால் ஏற்படுகின்றது. நோயாளிகளுக்கு உணர்ச்சி இழப்பு ஏற்படும் சூழ்நிலைகளும் உள்ளன. ஆனால் சோதனை ஆதாரங்கள் அடிப்படையில் உணர்தல் அடிப்படையில் இது ஏற்படுகின்றது என காட்டுகிறது.
குறிப்புகள்
பகுப்பு:உளவியல்
கமலா தாஸ்
கமலா தாஸ் (மலையாளம்: കമല ദാസ്) என்ற இயற்பெயரைக் கொண்ட கமலா சுராயா அல்லது மாதவிக்குட்டி, (மார்ச் 31, 1934 - மே 31, 2009) ஓர் இந்திய எழுத்தாளர். இவர் ஆங்கிலம், மற்றும் மலையாளத்திலும் ஏராளமான சிறுகதைகள் மற்றும் கவிதைகளை எழுதியவர். கேரளாவில் இவரது சிறுகதைகள் மற்றும் இவரது தன் வரலாறு (என் கதா) ஆகியவை புகழ் பெற்றவை.
திருமணம்
கமலா தாஸ் தனது 15வது வயதில் மாதவ் தாஸ் என்பவரை திருமணம் செய்துகொண்டார். இவர்களுக்கு எம்.டி.நலபட், சினேன் தாஸ், ஜெயசூர்யா தாஸ் என்ற பிள்ளைகள் உண்டு. இவரது மூத்த மகன் எம்.டி.நலபட் ஓர் எழுத்தளர், பத்திரிகை ஆசிரியர். இவர் கேரள திருவாங்கூர் அரச குடும்பத்தை சேர்ந்த இளவரசி திருவாதிர திருநல் லக்ஷ்மி பாயி என்பவரை திருமணம் செய்துக் கொண்டார். கமலா தாஸ் கணவர் மாதவ் தாஸ் 1993 ஆம் ஆண்டு இறந்தர்.
இஸ்லாமை ஏற்றுக்கொள்வது
கமலா ஓர் பாரம்பரிய இந்து நாயர் குடும்பத்தில் பிறந்தவர். ஆனால் இவர் 1999 ஆம் ஆண்டு இஸ்லாம் மாதத்திற்கு மாறினார். தனது பெயரை கமலா சுரையா என்று மாற்றிக்கொண்டார்.